Bojan Bogdanović

Bojanas Bogdanovičius (, g. 1989 m. balandžio 18 d.) – Kroatijos krepšininkas.

 Karjera 

 Ankstyvoji karjera 
Gimęs ir užaugęs Mostare, B. Bogdanovičius 2004 m. prisijungė prie Mostaro „Zrinjski“ komandos, su kuria žaidė iki 2005 m., kai pasirašė 5 metų sutartį su Madrido „Real“. Su Madrido „Real“ sužaidė tik keletą rungtynių, nes buvo išnuomotas į Mostaro „Zrinjski“ ir Mursijos komandas. Jis taip pat žaidė Madrido dublerių komandoje. 2009 m. rugpjūti jis pasirašė ketverių metų sutartį su Zagrebo „Cibona“. Rungtyniaudamas Zagrebe tapo 2009 m. Kroatijos krepšinio taurės ir 2010 m. Kroatijos krepšinio lygos čempionu.http://www.sportando.com/en/cups/euroleague/78701/cibona-bags-young-forward-bojan-bogdanovic.html

 Stambulo „Fenerbahçe“ (2011–2014 m.) 
2011 m. birželio 19 d. B. Bogdanovičius pasirašė kelerių metų sutartį su Stambulo „Fenerbahçe“.https://web.archive.org/web/20141016213757/http://www.sportando.com/en/europe/turkey/86579/fenerbahce-announces-bogdanovic-and-gist.html 2011 m. NBA naujokų biržoje 31-uoju šaukimu jį pasirinko Majamio „Heat“, tačiau tą pačią naktį jį išmainė į Naujojo Džersio „Nets“ komandą. B. Bogdanovičius nusprendė pasilikti Stambulo komandoje iki 2014 m.

 Bruklino „Nets“ (2014–2017 m.) 
2014 m. liepos 20 d. jis pasirašė trijų metų sutartį su Bruklino „Nets“ komanda, kurio vertė siekė 10 mln. JAV dolerių.https://www.sbnation.com/nba/2014/7/7/5878609/nets-sign-bojan-bogdanovic Debiutiniame sezone jis vidutiniškai pelnė po 9 taškus per rungtynes.

2016 m. kovo 5 d. rungtynėse prieš Filadelfijos „76ers“ jis pelnė 44 taškus – daugiausiai karjeroje.https://web.archive.org/web/20170305003342/http://www.nba.com/games/20160315/PHIBKN/gameinfo.html

 Vašingtono „Wizards“ (2017 m.) 
2017 m. vasario 22 d. jis buvo išmainytas į Vašingtono „Wizards“.https://web.archive.org/web/20170330023448/https://wizardstoday.monumentalsportsnetwork.com/2017/02/22/wizards-acquire-bojan-bogdanovic-and-chris-mccullough Su komanda jis iš viso sužaidė 26-ias rungtynes, vidutiniškai pelnydamas po 12,7 taško per rungtynes.

 Indianos „Pacers“ (2017–2019 m.) 
2017 m. liepos 10 d. jis prisijungė prie Indianos „Pacers“ komandos.https://www.nba.com/pacers/news/pacers-sign-bojan-bogdanovic 2018 m. atkrintamosiose rungtynėse jis vidutiniškai pelnė po 12,4 taško per rungtynes, tačiau komanda pralaimėjo 4-3 Klivlando „Cavaliers“ komandai.

2018–2019 m. NBA sezone jis vidutiniškai pelnė po 18 taškų per rungtynes bei pataikė 42,5% tritaškių – daugiausiai karjeroje. 2019 m. vasario 11 d. pirmą kartą savo karjeroje jis buvo išrinktas rytų konferencijos savaitės žaidėju.https://www.nba.com/pacers/news/bojan-bogdanovic-named-eastern-conference-player-week Vasario 28 d. pergalingose rungtynėse prieš Minesotos „Timberwolves“ jis pelnė 35 taškus – daugiausiai sezone.https://www.espn.com/nba/recap?gameId=401071595

 Jutos „Jazz“ (2019–2022 m.) 
2019 m. liepos 7 d. jis pasirašė ketverių metų, 73 mln. JAV dolerių vertės sutartį su Jutos „Jazz“.https://www.nba.com/jazz/news/jazz-sign-forward-bojan-bogdanovic Debiutiniame sezone komandoje jis vidutiniškai pelnė po 20,2 taško per rungtynes.

 Detroito „Pistons“ (2022–2024 m.) 
2022 m. rugsėjo 26 d. jis buvo išmainytas į Detroito „Pistons“ komandą.https://www.nba.com/jazz/news/utah-jazz-acquire-kelly-olynyk-saben-lee-and-cash-considerations Spalio 31 d. jis pasirašė dvejų metų, 39,1 mln. JAV dolerių vertės sutarties pratęsimą su komanda.https://www.espn.com/nba/story/_/id/34912353/bojan-bogdanovic-pistons-reach-2-year-391-million-extension 2022-2023 m. NBA sezone jis vidutiniškai pelnė po 21,6 taško per rungtynes – daugiausiai karjeroje.

 Niujorko „Knicks“ (2024 m.) 
2024 m. vasario 8 d. jis buvo išmainytas į Niujorko „Knicks“.https://www.nba.com/knicks/news/new-york-knicks-acquire-bojan-bogdanovic-and-alec-burks

B. Bogdanovičius dėl kairės kojos ir kairio riešo traumų praleido visas 2024 m. NBA atkrintamąsias rungtynes.https://www.espn.com/nba/team/injuries/_/name/ny/new-york-knicks

 Sugrįžimas į Bruklino „Nets“ (2024 m.) 
2024 m. birželio 26 d. jis buvo iškeistas į Bruklino „Nets“.https://www.nba.com/news/knicks-to-acquire-mikal-bridges-from-nets 2025 m. vasarą paskelbė apie karjeros pabaigą.Bogdanovičius paskelbė apie karjeros pabaigą, basketnews.lt

 Nacionalinė rinktinė 
miniatiūra|244x244px|B. Bogdanovičius 2012 m. draugiškose rungtynėse prieš Austrijos rinktinę
B. Bogdanovičius atstovauja Kroatijos vyrų krepšinio rinktinei nuo 2010 m. pasaulio krepšinio čempionato. Rinktinei jis atstovavo 2013 ir 2015 m. Europos krepšinio čempionatuose, 2014 m. pasaulio krepšinio čempionate.

Jis taip pat atstovavo rinktinei 2016 m. vasaros olimpinėse žaidynėse, kuriose jis vidutiniškai pelnė po 25,3 taško per rungtynes – daugiausiai turnyre.https://www.fiba.basketball/olympics/2016/playerstats

 Pasiekimai 

 Turkijos krepšinio lyga 

 2014 m. Turkijos krepšinio lygos čempionas
 2014 m. Turkijos krepšinio supertaurės čempionas
 2013 m. Turkijos krepšinio taurės čempionas
 2014 m. visos Turkijos krepšinio lygos pirmosios komandos narys
 2012, 2013 m. visos Turkijos krepšinio lygos antrosios komandos narys
 2013 m. Turkijos krepšinio lygos visų žvaigždžių rungtynių žaidėjas

 Kiti 

 2010 m. Kroatijos krepšinio lygos čempionas
 2009 m. Kroatijos krepšinio taurės čempionas
 2011 m. visos Kroatijos krepšinio lygos pirmosios komandos narys
 2010 m. Kroatijos krepšinio lygos visų žvaigždžių rungtynių žaidėjas
 2015 m. visų NBA naujokų pirmosios komandos narys

 Išnašos 

Kategorija:Kroatijos krepšininkai
Kategorija:Kroatijos olimpiečiai